Document ID: 31985R1871

*****
ΚΑΝΟΝΙΣΜΟΣ (ΕΟΚ) αριθ. 1871/85 ΤΗΣ ΕΠΙΤΡΟΠΗΣ
της 26ης Ιουνίου 1985
για τέταρτη τροποποίηση του κανονισμού (ΕΟΚ) αριθ. 3800/81 περί της κατατάξεως των
ποικιλιών αμπέλου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 798/85 (2), και ιδίως το άρθρο 31 παράγραφος 4,
Εκτιμώντας:
ότι η κατάταξη των ποικιλιών αμπέλου που γίνονται δεκτές να καλλιεργηθούν στην Κοινότητα καθορίστηκε τελευταία από τον κανονισμό (ΕΟΚ) αριθ. 3800/81 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3582/83 (4)·
ότι από την πείρα που αποκτήθηκε φαίνεται ότι οι οίνοι που προέρχονται από ορισμένες οινοποιήσιμες ποικιλίες αμπέλου, καθώς και ορισμένες ποικιλίες επιτραπέζιων σταφυλών που αναφέρονται εδώ και πέντε χρόνια στην κατηγορία των επιτρεπομένων ή προσωρινά επιτρεπομένων για ορισμένες γαλλικές και ελληνικές διοικητικές ενότητες, μπορούν να θεωρηθούν κανονικά ως καλής ποιότητος· ότι είναι, λοιπόν, σκόπιμο να ταξινομηθούν οι ποικιλίες αυτές μεταξύ των συνισταμένων ποικιλιών για τις ίδιες διοικητικές ενότητες σύμφωνα με τις διατάξεις του άρθρου 11 παράγραφος 2 στοιχείο α) δεύτερη περίπτωση και παράγραφος 4 του κανονισμού (ΕΟΚ) αριθ. 347/79 του Συμβουλίου της 5ης Φεβρουαρίου 1979 περί των γενικών κανόνων σχετικά με την κατάταξη των ποικιλιών αμπέλου (5), όπως τροποποιήθηκε από την πράξη προσχωρήσεως της Ελλάδας·
ότι ενδείκνυται να συμπληρωθεί η κατάταξη των οινοποιημένων ποικιλιών αμπέλου και των επιτραπέζιων σταφυλών προσθέτοντας, μεταξύ των συνισταμένων ή επιτρεπομένων ποικιλιών για ορισμένες ελληνικές και γαλλικές διοικητικές ενότητες, ορισμένες ποικιλίες που έχουν εγγραφεί εδώ και πέντε τουλάχιστον χρόνια στην κατάταξη για μία διοικητική ενότητα που βρίσκεται σε άμεση γειτνίαση και οι οποίες πληρούν, συνεπώς, τον όρο που καθορίζεται στο άρθρο 11 παράγραφος 1 στοιχείο α) πρώτη περίπτωση του κανονισμού (ΕΟΚ) αριθ. 347/79·
ότι πρέπει να συπληρωθεί η σχετική κατάταξη παρεμβάλλοντας ορισμένες οινοποιήσιμες ποικιλίες και μια ποικιλία επιτραπέζιων σταφυλών των οποίων η καλλιεργητική συμπεριφορά κρίθηκε ικανοποιητική μετά από εξέταση· ότι, σύμφωνα με τις διατάξεις του άρθρου 11 παράγραφος 1 στοιχείο β) του κανονισμού (ΕΟΚ) αριθ. 347/79, αυτές οι ποικιλίες μπορούν να επιτραπούν προσωρινά για ορισμένες γερμανικές, ιταλικές και ελληνικές διοικητικές ενότητες·
ότι η εξέταση της καλλιεργητικής συμπεριφοράς ορισμένων οινοποιησίμων ποικιλιών αμπέλου και επιτραπέζιων σταφυλών οι οποίες δεν αναφέρονται μεταξύ των συνιστωμένων ή επιτρεπομένων ποικιλιών για ορισμένες ελληνικές διοικητικές ενότητες ή για ορισμένες διοικητικές ενότητες που βρίσκονται σε άμεση γειτνίαση, κρίθηκε ικανοποιητική και επιτρέπει από τώρα την τελική εκτίμηση της κατατάξεως· ότι πρέπει, λοιπόν, να καταταγούν οι ποικιλίες αυτές μεταξύ των επιτρεπομένων ποικιλιών για τις εν λόγω ελληνικές διοικητικές ενότητες, σύμφωνα με το άρθρο 11 παράγραφος 1 στοιχείο β) του κανονισμού (ΕΟΚ) αριθ. 347/79·
ότι η καλλιεργητική συμπεριφορά ορισμένων επιτρεπομένων ελληνικών ποικιλιών αμπέλου και μιας γαλλικής ποικιλίας αμπέλου για ειδική χρήση δεν είναι ικανοποιητική, και είναι, λοιπόν, σκόπιμο να διαγραφούν οι ποικιλίες αυτές από την κατάταξη, σύμφωνα με το άρθρο 11 παράγραφος 3 του κανονισμού (ΕΟΚ) αριθ. 347/79·
ότι με την ευκαιρία αυτή πρέπει να διορθωθούν ορισμένα λάθη που υπάρχουν στο παράρτημα του κανονισμού (ΕΟΚ) αριθ. 3800/81·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3800/81 τροποποιείται σύμφωνα με τις ενδείξεις που περιλαμβάνονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιουνίου 1985.

Labels: 3
5
6